projecte-aina/catalan_government_crawling huggingface dataset:
El SOC proposa el CIRE com a exemple de bones pràctiques entre els representants dels diversos departaments de la Generalitat
El Servei Públic d'Ocupació de Catalunya (SOC) ha proposat el CIRE com a exemple de bones pràctiques entre els representants dels diversos departaments de la Generalitat de Catalunya beneficiaris de la subvenció del Fons Social Europeu (FSE) a Catalunya.
El FSE és el principal instrument financer de la Unió Europea per crear ocupació i per ajudar a les persones a aconseguir una feina millor, així com garantir oportunitats laborals més justes per a tots els seus ciutadans.
El finançament del FSE, uns 10.000 milions d'euros l'any, millora les perspectives laborals de milions de persones europees, en especial aquelles que tenen més dificultats per trobar feina.
El SOC, per la seva banda, actua coma organisme intermedi del FSE a Catalunya, és a dir, és el responsable de gestionar i executar a Catalunya els recursos del Fons Social Europeu que es programen, financen i executen a Catalunya en el marc del Programa Operatiu de Catalunya 2014-2020.
La directora de la direcció de Formació i Inserció del CIRE, Paola Sancho, va ser l'encarregada de fer una exposició, el dia 3 de maig a les instal·lacions del SOC, sobre la gestió que realitza el CIRE amb els recursos provinents del FSE.
L'exposició detallava els dos programes en els quals s'està treballant, d'una banda, la implantació i el desenvolupament del model de formació professional per a l'ocupació, basat en els certificats de professionalitat que s'imparteixen en el sistema penitenciari de Catalunya i que tenen l'objectiu de certificar i acreditar l'assoliment de les competències professionals per desenvolupar una activitat laboral d'acord amb les exigències de producció i ocupació i, d'altra banda, la borsa de treball del CIRE i el desenvolupament del nou model d'intervenció per competències, seguint un itinerari personalitzat i singular, en el qual la persona és el centre de tot el seu procés d'inserció laboral i social.
L'exposició es va fer en el marc del Comitè de Seguiment del Pla Operatiu del Fons Social Europeu a Catalunya 2014-2020, al qual hi van assistir els representants de la Unitat Administradora del Fons Social Europeu (UAFSE), l'organisme responsable d'administrar els recursos procedents del FSE a l'Estat, el qual exerceix el control i l'avaluació de les accions que hagin rebut l'ajuda del FSE per garantir el bon funcionament de les mateixes, de conformitat amb allò establert en la normativa comunitària.
L'entrevista porta per títol "El model català de treball penitenciari en temps de transició"
Es tracta d'una revista independent, amb versió impresa i en línia, de caràcter bianual, que aborda les millors pràctiques en el sector penitenciari i les últimes fites en execució penal a nivell mundial.
Justice Trends té una tirada de 2.000 exemplars, de 140-180 pàgines, que es posa a disposició dels ministeris de justícia i administracions penitenciàries de tot el món.
La revista conté articles tècnics, columnes de personalitats del sector i monogràfics sobre temes relacionats amb l'activitat penitenciària en centres d'adults i de justícia juvenil.
El seu objectiu és facilitar al lector la millor comprensió del treball, tant públic com privat, dels professionals i responsables de la presa de decisions en aquest camp.
És en aquest punt que la revista ha considerat interessant comptar amb l'experiència del CIRE, com a entitat de referència en el tractament i gestió de l'activitat enfocada a la reinserció de les persones privades de llibertat.
En aquesta entrevista sobre l'activitat del CIRE, el director general, Juan José Torres, ha volgut destacar l'enfocament pioner del model actual de l'entitat, que centra el seu objectiu en la formació i la inserció de l'intern un cop acabada la seva condemna.
En el model FOI (formació, ocupació, inserció), el treball penitenciari passa de ser un objectiu a ser una eina.
L'entrevista aborda temes com les condicions de treball, la remuneració, els tipus d'activitats que es desenvolupen als centres o l'ocupabilitat dels interns i finalitza amb una explicació de la clau de l'èxit del CIRE, basada en la visió global de les necessitats de les persones i l'acompanyament professional i personalitzat en la recerca activa de feina.
Així mateix, el director del CIRE destaca la importància d'una acurada activitat comercial, que connecta amb el teixit empresarial que treballarà als tallers dels centres penitenciaris, apropa a la realitat del mercat i serveix de guia per focalitzar la formació en aquelles activitats amb més demanda.
Aquesta entrevista és una oportunitat pel CIRE de donar-se a conèixer i transmetre els coneixements i bones pràctiques a tot el sector i a escala mundial.
El director general del CIRE, Juan José Torres, ha volgut destacar l'enfocament pioner del model actual de l'entitat, que centra el seu objectiu en la formació i la inserció de l'intern un cop acabada la seva condemna
Encarrega al CIRE les actuacions derivades dels treballs de recuperació funcional hidràulica i ambiental de lleres públiques per causes sobrevingudes
Un dels objectius de la reglamentació vigent sobre la planificació hidrològica és el de vetllar per la conservació i manteniment de la xarxa fluvial catalana i pels ecosistemes vinculats al medi hídric.
En el programa de mesures del Pla de Gestió del districte de la conca fluvial de Catalunya per al període 2016-2021 es preveuen mesures relacionades amb la prevenció i defensa contra inundacions.
Les actuacions contemplades en l'encàrrec de l'Agència Catalana de l'Aigua (ACA) al CIRE són les següents:
Aquestes actuacions tenen caràcter correctiu i urgent, és per aquest motiu que la disponibilitat de la brigada del CIRE serà de 24 hores al dia, els 365 dies de l'any i una disponibilitat mínima de 3 efectius, que es pot ampliar en funció de la magnitud de la intervenció a realitzar.
El contracte té una durada de dos anys.
Aquestes actuacions tenen caràcter correctiu i urgent i el contracte té una durada de dos anys
Aquestes capes porten serigrafiat el logotip PV (Petit Valent)
La iniciativa s'emmarca en la col·laboració que mantenen l'Hospital Sant Joan de Déu i el Centre d'Iniciatives per a la Reinserció.
La Botigueta Solidària de l'hospital fa dos anys que comercialitza productes Made in CIRE i amb iniciatives com aquesta, les dues entitats pretenen fer més estret el vincle i ampliar la cooperació en diferents àmbits.
El Made in CIRE és la marca pròpia del CIRE que té com a objectiu dotar d'un valor afegit a les produccions realitzades pels interns que s'instrueixen a les aules de formació, projecte que coordina la Direcció de Formació i Inserció del CIRE.
Aquestes accions formatives s'emmarquen dins del projecte de certificats de professionalitat (títol oficial) basat en el reconeixement de la formació professional per a l'ocupació que s'imparteix en els centres penitenciaris i educatius de justícia juvenil de Catalunya, amb la finalitat de certificar i acreditar l'assoliment de les competències professionals per desenvolupar una activitat laboral, d'acord amb les exigències de producció i ocupació.
En l'àrea professional de confecció i pell, el certificat de professionalitat que obtenen els interns en finalitzar l'acció formativa és "Retocs i adaptacions de peces i articles en tèxtil i pell".
Amb l'expedició de la certificació, s'obté un reconeixement social a la formació rebuda tant en el mercat laboral com en l'àmbit acadèmic que permet accedir a altres estudis de nivell superior.
Un cop finalitzat el curs, alguns dels interns que l'han realitzat passen a formar part de l'equip que confecciona els productes Made in CIRE.
Després de posar en marxa el projecte de les capes, ja s'està avançant en d'altres que tenen com a destinataris els nens convalescents de l'hospital i les seves famílies.
Aquests nous projectes doten de sentit i valor a la tasca de reinserció que s'està realitzant des del CIRE, fent un acompanyament integral de l'intern en el procés de formació i reinserció a la societat i al mercat laboral.
Els interns de l'aula de formació en confecció del Centre Penitenciari Ponent han confeccionat unes capes per als infants que estan en tractament al departament d'oncologia de l'Hospital Sant Joan de Déu, d'Esplugues de Llobregat
Amb aquesta entrevista el CIRE s'apropa a professionals del sector de la formació ocupacional
Paola Sancho, directora de Formació i Inserció del CIRE
Informa't és una publicació trimestral del Consorci per a la Formació Contínua de Catalunya, integrat pel Departament d'Empresa i Ocupació i per les organitzacions sindicals i empresarials amb més representativitat a l'àmbit de Catalunya.
Es tracta d'una publicació digital que es distribueix per correu electrònic a les persones subscrites, actualment 2.500 personalitats del sector.
El Consorci s'encarrega de la gestió i de l'execució dels programes de la formació professional contínua, amb l'objectiu de garantir la formació al llarg de la vida, l'adaptació dels treballadors de les empreses a la nova societat basada en el coneixement així com mantenir la capacitació professional quant als canvis dels processos productius.
L'objectiu de la revista Informa't és donar rellevància i visibilitat a la formació professional per a l'ocupació dins de l'agenda pública del país, i convertir-se en l'altaveu crític de tots els actors que intervenen en el sistema, per compartir experiències, accions i bones pràctiques que mostrin les bondats del model, però també les seves mancances, i per a la implementació de propostes de millora.
Uns dels apartats rellevants de la revista és la "Signatura convidada", en el qual els protagonistes són les persones i les entitats que treballen projectes cabdals en el camp de la formació professional per a l'ocupació.
És en aquest marc que la directora de Formació i Inserció del CIRE, Paola Sancho, ha explicat el projecte de certificats de professionalitat desenvolupat pel CIRE en col·laboració amb el Servei Públic d'Ocupació de Catalunya (SOC) i com l'adquisició de competències professionals, capacitats i aprenentatge afavoreix la reinserció sociolaboral de la població reclusa.
Per donar suport en els processos de formació promocionant la transferència de coneixements entre SECOT i les persones privades llibertat
SECOT és una associació de voluntariat sense ànim de lucre, creada l'any 1989 i d'àmbit nacional, que agrupa a persones amb experiència en diversos àmbits professionals, jubilats o en actiu, i que té per finalitat orientar i col·laborar amb emprenedors, empreses amb pocs recursos i col·lectius vulnerables
Els voluntaris de l'associació SECOT participen en sessions de speed dating, una activitat emmarcada en el model d'intervenció per competències que gestiona la Direcció de Formació i Inserció del CIRE i que consisteix en l'elaboració d'un circuit personalitzat destinat als interns que estan en l'última fase de la seva condemna.
Aquesta activitat, juntament amb d'altres que la complementen, dota a l'usuari de formació i eines que l'acompanyaran en la seva reinserció al món laboral.
Els voluntaris de l'associació SECOT actuen en aquesta activitat com a potencials empresaris a la recerca de personal, davant dels quals els interns han de presentar el seu currículum i la seva candidatura.
L'experiència d'aquests voluntaris fa que el simulacre d'entrevista sigui molt realista i col·loca l'intern en una situació molt semblant a la que es trobarà quan s'incorpori al mercat laboral.
Pels mateixos voluntaris la tasca que realitzen amb els interns és vista com una experiència totalment satisfactòria, on totes les parts implicades surten beneficiades.
La intervenció dels voluntaris de l'associació SECOT en aquesta activitat està resultant molt profitosa i s'ha convertit en una peça clau del model d'intervenció per competències, tant és així que el director del CIRE, Juan José Torres, i el president de SECOT a Barcelona, Francesc Turró, han signat un conveni de col·laboració entre les dues entitats, coincidint amb una de les sessions de speed dating a les oficines centrals del CIRE, amb interns del Centre Penitenciari Brians 2.
Enguany el Made in CIRE ha ofert als clients la possibilitat de personalitzar regals d'empresa
A diferència d'edicions anteriors, aquesta vegada també s'hi ha presentat el CIRE com a empresa pública encarregada de la formació dels interns dels centres penitenciaris i educatius de justícia juvenil, com a proveïdora de treball productiu de qualitat i com a canalitzadora de la inserció sociolaboral de les persones sota mesura judicial.
L'estand constava de dues parts connectades que han fet molt visible la tasca del CIRE dins l'entorn del saló.
La col·lecció del Made in CIRE d'enguany ha seguit innovant amb les matèries primeres i ha incorporat noves línies de productes a les ja existents, com la col·lecció de bany formada per un barnús i unes sabatilles de ris blanc, amb viu de teixit de tela catalana, en mides adult i infantil, o els impermeables fets en PVC i combinats amb la tela catalana en butxaques i punys, que s'afegeixen a la col·lecció de pluja ja iniciada amb el paraigua.
Per aquesta edició també s'ha apostat pels detalls nadalencs en diferents formes i acabats.
A banda dels productes exposats, enguany el Made in CIRE ha ofert als clients la possibilitat de personalitzar regals d'empresa, oferint un servei d'assessorament en aquesta opció.
L'altre punt destacat ha estat la potenciació del web madeincire.cat per canalitzar comandes i donar a conèixer el projecte a un públic més ampli.
L'assistència al saló Expohogar Tardor representa per al Made in CIRE una possibilitat d'ampliar la seva cartera de clients per tot el territori de Catalunya així com la introducció en nous sectors, com ara galeries d'art, centres geriàtrics, diversos tipus de comerços en el sector de l'alimentació i decoració i en el sector de l'hostaleria.
L'aparador del saló ha servit, també, per contactar amb diverses empreses amb les quals el CIRE ha iniciat gestions per poder portar treball als tallers d'ocupació dels centres penitenciaris, en els àmbits de la confecció, impremta i manipulats.
Acaba de finalitzar una nova edició del saló Expohogar, que s'ha fet del 22 al 25 de setembre a Fira Barcelona i, com en anys anteriors, el Made in CIRE hi ha estat present exposant els seus productes
Es celebra al CaixaForum l'entrega de guardons a les entitats que participen en el programa
El passat divendres 30 de novembre es va celebrar al CaixaForum l'entrega de guardons a les entitats que col·laboren amb el programa Reincorpora, projecte promogut per l'Obra Social "la Caixa" i el Departament de Justícia, i que coordina el CIRE des de l'oficina tècnica de la Direcció de Formació i Inserció, amb l'objectiu de reconèixer la tasca realitzada per les entitats en la integració sociolaboral de la població reclusa.
La jornada portava per títol "La reinserció, feina de tots", la qual pretenia interpel·lar a tots els agents econòmics i socials de la societat sobre la importància d'adquirir un compromís amb el projecte, ja que de tots ells en depèn el seu èxit.
21 entitats de tot el territori van rebre un guardó de mans de la consellera de Justícia, Ester Capella; el director del CIRE, Juan José Torres; el sotsdirector general de la Fundació Bancària "la Caixa", Marc Simón; i el director del Departament d'Integració Sociolaboral de la Fundació Bancària "la Caixa", Jaume Farré.
La consellera de Justícia va defensar la utilitat d'aquest programa, la finalitat del qual és que les persones que han estat a la presó puguin reprendre els vincles amb el mercat de treball i puguin millorar les seves habilitats: "Sabem que en el trànsit de la presó a la comunitat és on ens juguem l'èxit del procés de reinserció".
Així mateix, la consellera va remarcar la importància de les segones i terceres oportunitats.
El programa Reincorpora, iniciat el 2011, ha esdevingut una eina fonamental dins de les polítiques actives de reinserció del Departament de Justícia amb l'objectiu de multiplicar les possibilitats d'integració sociolaboral dels interns, posant l'accent en la capacitació dels usuaris en matèries transversals com l'actitud, els valors, la participació social o el compromís cívic.
Consellera de Justícia: "Sabem que en el trànsit de la presó a la comunitat és on ens juguem l'èxit del procés de reinserció".
L'article recull l'activitat global del CIRE, enfocat a donar a conèixer a les empreses el model FOI
Un dels tallers productius del CP Brians 2
Via Empresa és una publicació digital de l'àmbit empresarial a Catalunya.
La seva màxima premissa és la mirada constructiva sobre el teixit empresarial del territori i la informació funcional per als actors econòmics del país, amb l'objectiu de dinamitzar el sector productiu de Catalunya.
La redacció central segueix el dia a dia de l'actualitat econòmica i aprofundeix en temes vinculats al món de l'empresa.
En la seva edició del dia 18 de desembre, el diari portava com a notícia de portada: " Empreses a la presó: més enllà de la RSC.
El Centre d'Iniciatives per a la Reinserció busca aconseguir segones oportunitats per als presos amb l'objectiu de reinserir-los a la societat."
Fruit de l'entrevista al director del CIRE, Juan José Torres, i una visita al Centre Penitenciari Brians 2, on va poder veure els tallers productius i de serveis i les aules de formació, la periodista Marta Escobar va publicar un article que descriu l'activitat global del CIRE, enfocat a donar a conèixer a les empreses el projecte que implementa amb el model FOI i, sobretot, a difondre la vessant social i alhora productiva que implica el fet que una empresa externa derivi part de la seva producció als tallers que gestiona el CIRE.
L'entrevista recull el missatge que des del CIRE es vol transmetre a la societat, en aquest cas al teixit empresarial, que busca la col·laboració i el compromís de l'empresari com a part activa en la tasca de la reinserció, anant un pas més enllà de la mera responsabilitat social corporativa.
S'emmarca en el curs de soldadura amb elèctrode revestit i TIG que es realitza al Centre Penitenciari de Joves
Remotis ha permès apropar l'automoció del futur als interns del CP de Joves
Des de l'inici fins al final, els interns que han treballat en el projecte ho han fet acompanyats i supervisats per l'equip d'enginyers d'Altran
La construcció del xassís del prototip s'ha realitzat en 5 mesos
Remotis és un projecte d'I+D de la divisió d'automoció de l'empresa Altran, una multinacional que ofereix serveis d'enginyeria a un ampli ventall de sectors com l'aeronàutic, automoció, telecomunicacions, indústria, energia o ciències de la salut.
Aquest projecte, que va destinat a una important marca del sector de l'automoció, resulta del conveni de col·laboració entre la fundació de l'empresa Altran i el CIRE.
La Fundació Altran desenvolupa projectes innovadors i tecnològics amb la finalitat de millorar les condicions de vida de persones en risc d'exclusió social, entre d'altres, i utilitzar aquest desenvolupament per educar i integrar a la societat als més desafavorits.
En què consisteix el projecte Remotis?
Es tracta d'un prototip de cotxe sense conductor, equipat amb un sistema de visió per computació, sensors i un sistema de telecomunicació de baixa latència connectat amb la xarxa 5G, que permetrà comunicar-lo amb un servidor remot.
El servidor s'encarrega de processar les dades que rep el cotxe i envia ordres al vehicle, que es mou de forma autònoma en un circuit controlat.
L'objectiu d'aquest prototip és desenvolupar una prova de concepte que ofereixi una proposta d'un sistema de computació remota per vehicles.
El xassís del vehicle està compost per una estructura tubular soldada, i aquí és on entra l'aula de soldadura del Centre Penitenciari de Joves, on s'ha realitzat aquest projecte.
El projecte Remotis s'ha emmarcat en el curs de soldadura amb elèctrode revestit i TIG, que gestiona la direcció de Formació i Inserció del CIRE al CP de Joves i al Centre Educatiu L'Alzina, i que forma part dels certificats de professionalitat homologats pel Servei Públic d'Ocupació de Catalunya (SOC).
En la tasca de soldadura hi han intervingut els interns que realitzen el curs al CP de Joves i els professionals que imparteixen els cursos als dos centres, Pere Giró i Jose Antonio Guillén, juntament amb l'equip d'enginyers d'Altran.
La construcció d'aquest prototip completarà el certificat de professionalitat en la part de pràctiques professionals no laborals, de conformitat amb la normativa aplicable i de caràcter obligatori per a l'obtenció del certificat.
Aquest projecte resulta del conveni de col·laboració entre la fundació de l'empresa Altran i el CIRE
El director del CIRE participa en la conferència de clausura del projecte ENTRESISTEMAS.EU, celebrada a Sintra (Portugal)
Aquest projecte, organitzat pel govern portuguès, i que té per objectiu recollir les bones pràctiques de diversos sistemes penitenciaris europeus, ha tingut una durada de dos anys.
L'acte de cloenda, celebrat el passat dia 20 de setembre, va comptar amb la presència de més de 50 professionals de l'administració de justícia i de la societat civil portuguesa, que van analitzar les pràctiques implementades quant a treball penitenciari i formació en països com Bèlgica, Holanda, Itàlia, Noruega o Catalunya.
El model de reinserció del CIRE va ser triat com a pràctica més completa, motiu pel qual el director del CIRE, Juan José Torres, va realitzar una presentació sota el títol " Model CIRE: Dificultats i desafiaments, línies de futur ".
Torres va posar l'accent en la feina feta en els darrers anys, que pivota al voltant del model FOI (Formació, Ocupació, Inserció), en les dificultats per implementar el model i en els bons resultats que s'han aconseguit i que han convertit el CIRE en model de referència.
Així mateix, la presentació va apuntar aquells desafiaments estratègics que la realitat imposa i que s'han d'encarar en el futur més pròxim, com són:
- La professionalització de la població interna, que reverteixi en un alt percentatge de casos d'èxit quant a reinserció.
- L'enfocament que porti a salvaguardar els drets humans, pel que fa a perspectiva de gènere, la protecció de la discapacitat i de les minories.
- La promoció del règim obert en el marc de l'execució penal, que faciliti la transició a la societat, acompanyi a l'usuari en la recerca de feina i promogui una assistència social, de salut i d'habitatge.
Una vegada més, el model FOI (Formació, Ocupació, Inserció) del CIRE es converteix en referent internacional